Katy Perry küszöb alatt mászna vissza urához
A Female First információi szerint Kary Perry már bánja, hogy férjével, Russell Branddel a válás mellett döntöttek. Az énekesnő állítólag békülne, ura azonban már továbblépett.
Az angol internetes oldal úgy tudja, hogy Katy Perry újrakezdené kapcsolatát volt férjével, az angol színész-komikus Russell Branddel. A színész és az énekesnő házassága 14 hónapig tartott, tavaly decemberben jelentették be, hogy elválnak. A válópert Russell kezdeményezte, kibékíthetetlen ellentétekre hivatkozva. 

„Katy még egy esélyt szeretne adni ennek a szerelemnek. Vissza akarja kapja Russellt, most úgy érzi, nagyon elveszett. Nem találja a helyét” – mondta egy névtelen forrás az internetes oldalnak. 

A békülésre azonban kevés esély van, Russell azóta megismerkedett a magyar modellel, Barabás Nikolettel. Amikor ezt Katy megtudta, azonnal felszedte Baptiste Giabiconi modellt. „Ez csak látszatflört volt. Katy még a volt férjét szereti. Nagyon hiányzik neki Russell” – folytatta a fecsegő jó barát.
válás Katy Perry Russell Brand